A norvég válogatottban 2013-ban mutatkozott be. Első mérkőzésén hat gólt lőtt a horvátoknak. Bekerült a 2014-es Európa-bajnokságra készülő keretbe is, majd tagja volt a 2016-os Európa-bajnokságon és a 2017-es világbajnokságon szereplő csapatnak is. Utóbbi tornán ezüstérmet szerzett és beválasztották a torna All-Star csapatába is. A 2019-es világbajnokságon szintén ezüstérmes lett a norvég válogatottal és újra beválasztották a torna All-Star csapatába.